शुक्रलाई उपाधि
नेपाली गल्फर शुक्रबहादुर राईले आइतबार २८ औं भुटान ओपन एमेच्योर गल्फ च्याम्पियनसिपको उपाधि जितेका छन् ।
काठमाडौँ — नेपाली गल्फर शुक्रबहादुर राईले आइतबार २८ औं भुटान ओपन एमेच्योर गल्फ च्याम्पियनसिपको उपाधि जितेका छन् ।दोस्रो दिन शुक्रबार नौ अन्डर ६१ को उत्कृष्ट प्रदर्शन गरेका शुक्रले रोयल थिम्पु गल्फ क्लबमा ७२ होलको प्रतियोगिता समग्रमा ४ अन्डर २७६ मा टुंग्याउँदै उपाधि जितेका हुन् । उनले अन्तिम दिन आइतबार इभन पार ७० स्कोर गरे । भुटानका जिवाङ गुरुङ (३ अन्डर २७७) दोस्रो भए भने नेपाली गल्फरहरू सुवास तामाङ (२ ओभर २८२) तेस्रो, टंकबहादुर कार्की (५ ओभर २८५) चौथो र नीरज तामाङ (८ ओभर २८८) पाँचौंमा रहे ।